Square

Description automatically generated with low confidence POLISI DIOGELU’R Insert club logo

**Cyflwyniad**

â chyfrifoldeb cyfreithiol a moesol i ddiogelu lles pob plentyn sydd wedi ei roi yn ein gofal. Rydym wedi ymrwymo i weithio i ddarparu amgylchedd diogel a phrofiad pleserus i'n holl aelodau. Rydym yn cydnabod bod gan bob plentyn hawl i gael ei amddiffyn, ac mae'n rhaid i ni ystyried anghenion y rhai a allai fod yn arbennig o agored i niwed. Mae plentyn yn cael ei ddiffinio fel rhywun sydd o dan 18 oed.

**Egwyddornion Allweddol**

* Rhaid i les y plentyn fod yr ystyriaeth fwyaf bob amser
* Cyfrifoldeb pawb yw sicrhau bod lles plant yn hollbwysig bob amser
* Mae gan bob plentyn (waeth beth fo'i oedran, tarddiad ethnig, rhyw, hil, crefydd, cyfeiriadedd rhywiol, gallu neu anabledd) hawl i gael ei amddiffyn rhag cael ei gam-drin
* Dylai pêl-droed fod yn hwyl, yn ddiogel ac yn brofiad positif i bob plentyn
* Bydd pob amheuaeth a honiad o gam-drin neu arfer gwael yn cael eu cymryd o ddifrif a bydd y clwb yn ymateb i hynny'n brydlon ac yn briodol
* Cyfrifoldeb arbenigwyr Diogelu Plant yw penderfynu a oes cam-drin wedi digwydd ai peidio, ond mae rhoi gwybod am bryderon yn gyfrifoldeb i bawb. Mae'r egwyddorion hyn yn berthnasol i bawb mewn pêl-droed iau ac ieuenctid yng Nghymru, boed hynny mewn capasiti cyflogedig neu wirfoddol.

**RÔl y Clwb**

Mae Clwb Pêl-droed \_\_\_\_\_\_\_\_\_\_\_\_\_\_\_\_ yn deall bod ganddo rôl bwysig i'w chwarae wrth ddiogelu lles pob plentyn drwy ei warchod rhag pob math o gam-drin, gan gynnwys niwed corfforol, rhywiol neu emosiynol, ac esgeulustod neu fwlio. Yn y rôl hon byddwn yn rhoi diogelwch ac amddiffyniad priodol i blant a phobl ifanc wrth ofalu am y clwb ac yn dilyn y polisïau, gweithdrefnau ac arferion angenrheidiol yn ôl cyfarwyddyd Cymdeithas Bêl-droed Cymru (FAW).

Rydym hefyd wedi penodi Swyddog Diogelu Clwb i helpu gyda'n cyfrifoldebau.

**Polisi, Gweithdrefnau ac Arferion**

Byddwn ni'n sicrhau diogelwch ac amddiffyniad pob plentyn sy'n rhan o'r clwb drwy weithredu a chymeradwyo Polisi, Gweithdrefnau ac Arferion Diogelu'r FAW, sicrhau bod pawb sy'n gweithio yn y byd pêl-droed yn ymwybodol o'r polisi ac yn deall eu rhwymedigaethau o ran hynny.

**Recriwtio**

Byddwn yn dilyn y gweithdrefnau recriwtio fel y cânt eu nodi ym Mholisi, Gweithdrefnau ac Arferion Diogelu'r FAW i sicrhau bod pob unigolyn sy'n gweithio ym maes pêl-droed yn cael ei recriwtio a'i benodi yn ôl canllawiau arfer gorau'r FAW, gan gynnwys:

* Datblygu swydd ddisgrifiad/proffil rôl
* Gofyn am ddogfennau adnabod
* Cyfarfod a sgwrsio ag ymgeisydd (ymgeiswyr). Os oes modd, cynhaliwch gyfweliadau cyn penodi
* Gofyn am ddau eirda a mynd ar eu hôl (un gan gyflogwr blaenorol) cyn penodi
* Gwneud cais am archwiliad DBS manwl yn unol â chanllawiau CBDC. Os oes pryderon ynghylch priodoldeb unigolyn sy’n ymwneud â’r clwb ar hyn o bryd neu’n ceisio ymwneud â’r clwb, byddwn yn cael arweiniad gan Dîm Diogelu CBDC.

**Addysg a Hyfforddiant**

Byddwn yn sicrhau bod pawb sy’n gweithio gyda phlant mewn pêl-droed yn cael cefnogaeth, drwy addysg a hyfforddiant a fydd yn caniatáu i staff / gwirfoddolwyr ymateb yn wybodus a hyderus i faterion amddiffyn plant penodol yn ogystal â bod yn ymwybodol o ganllawiau arfer da gan CBDC a chadw atynt.

**Sefyllfa o Ymddiriedaeth**

Byddwn yn gwneud pob hyfforddwr, swyddog a gwirfoddolwr yn ymwybodol o’r potensial ar gyfer datblygu perthynas o ymddiriedaeth rhyngddynt hwy a phobl ifanc a phobl sy’n agored i niwed, a’r canlyniadau sy’n rhan annatod o​i gam-drin y berthynas honno’n ddamweiniol neu’n fwriadol.

**Chwythu’r Chwiban**

 Rydym yn cefnogi ac yn hyrwyddo Polisi Chwythu’r Chwiban CBDC, lle gall unrhyw oedolyn neu berson ifanc sydd â phryderon am gydweithiwr adrodd am y pryderon hyn i Dîm Diogelu CBDC, naill ai drwy ffonio 02920 435 830 neu ysgrifennu at Dîm Diogelu CBDC, 11/12 Neptune Court, Vanguard Way, Caerdydd, CF24 5PJ.

**Gwrth-Fwlio**

 Mae’r clwb yn cydnabod ac yn cefnogi Polisi Gwrth-Fwlio CBDC. Nid yw bwlio o unrhyw fath yn cael ei dderbyn yn ein clwb a byddwn yn gweithio gyda’n gilydd i sicrhau ein bod yn mynd i’r afael â phob math o fwlio. Os bydd bwlio yn digwydd, dylai chwaraewyr a / neu rieni / gwarcheidwaid allu rhannu eu pryderon a chael sicrwydd y bydd bwlio yn cael sylw o ddifrif ac yn gyflym.

**Codau Ymddygiad**

 Rydym wedi mabwysiadu Codau Ymddygiad CBDC fel rhan o’n hymrwymiad i hyrwyddo arfer da ac ymddygiad yn y clwb. Mae Codau Ymddygiad ar wahân ar gael ar gyfer Chwaraewyr, Rhieni a Hyfforddwyr, Rheolwyr a Gwirfoddolwyr. Bydd achosion o dorri rheolau yn cael sylw o dan Weithdrefnau Cwynion a Disgyblu’r Clwb a gall fod yn destun sancsiynau gan Gymdeithas Bêl-droed yr Ardal neu Gymdeithas Bêl-droed Cymru mewn amgylchiadau mwy difrifol.

**Swyddog Diogelu Clwb (SDC)**

Rydym wedi penodi SDC yn unol â phroffil rôl CBDC, a byddwn yn sicrhau ei fod yn mynychu’r holl fodiwlau presennol ac yn y dyfodol sy’n ofynnol gan CBDC er mwyn meithrin

y sgiliau angenrheidiol i gyflawni ei rôl yn effeithiol. Y SDC yw’r pwynt cyswllt cyntaf ar gyfer holl aelodau’r clwb a rhieni / gwarcheidwaid ynghylch pryderon am les plentyn. Bydd y SDC yn gyfrifol am gyfeirio pryderon a chwarae rhan ragweithiol mewn codi ymwybyddiaeth o arfer gwael a cham-drin yn y clwb. Mae manylion yr unigolyn hwn wedi’u lleoli yma:

Bydd Swyddog Diogelu’r Clwb yn cymryd pob cam priodol i sicrhau bod pawb yn y clwb yn gwybod pwy ydyw.

**Rhoi Gwybod am eich Pryderon**

Mae diogelu plant yn gyfrifoldeb i bawb. Os ydych chi’n poeni am blentyn, rhaid i chi roi gwybod am eich pryderon; dylid gwneud hyn i Swyddog Diogelu ein Clwb. Os yw’r pryder o natur fwy difrifol, fel cam-drin posibl, os yw hynny’n bosibl, rhowch wybod i Swyddog Diogelu’r Clwb, ac ewch ymlaen i gysylltu â’r Gwasanaethau Cymdeithasol neu’r Heddlu ar unwaith. Mae lles y plentyn yn hollbwysig. Gwnewch yn siŵr ei fod yn ddiogel ac os oes angen triniaeth feddygol, ewch ag ef i’r ysbyty neu ffoniwch ambiwlans a dywedwch wrth y meddyg bod hwn yn bryder amddiffyn plant. Os na fyddwch yn gallu cysylltu â Swyddog Diogelu ein Clwb neu mewn sefyllfa lle mae’r mater yn amlwg yn ddifrifol, cysylltwch â Swyddog Diogelu CBDC, yr Heddlu neu’r Gwasanaethau Cymdeithasol, neu’r NSPCC (manylion isod).

**Gwybodaeth Bellach**

Mae copi o Bolisi, Gweithdrefnau ac Arferion Diogelu CBDC i’w weld yn y dogfennau bag cit hefyd.

**Cyngor Pellach**

I gael rhagor o gyngor ynghylch Polisi Diogelu CBDC neu unrhyw faterion diogelu posibl, cysylltwch ag un o’r canlynol:

Swyddog Diogelu Ardal y Gymdeithas Bêl-droed   
(y manylion ar gael yn Llawlyfr y Gymdeithas Ardal)

**Tîm Diogelu CBDC: 02920 435830 / safeguarding@faw.co.uk**

**Llinell Gymorth 24 Awr yr NSPCC: 0808 800 5000**